ટક્કર એટલી જોરદાર હતી કે મોટર સાયકલ ચાલક સોયબ ગજીયા અને પાછળ બેઠેલ અજય ઉછળીને સીધા કારના બોનેટ પર પડ્યા બાદ નીચે પટકાયા હતા. કાર ચાલક કાર પૂરઝડપે હંકારી ગયા બાદ 200 મીટર દૂર ઊભી રાખી શેરડીના ખેતરમાં નાસી છૂટ્યા હોવાનું સ્થાનિકોએ જણાવ્યુ હતું. અકસ્માતમાં સોયબને માથામાં ગંભીર ઇજાઓ થઈ હતી જ્યારે અજયનો એક પગ શરીરથી અલગ થઈ ગયો હતો. ગંભીર રીતે ઘાયલ બંનેને 108 એમ્બ્યુલન્સના તબીબે મૃત જાહેર કર્યા હતા. ઘટનાની જાણ થતાં જ લોકો મોટી સંખ્યામાં સ્થળ પર પહોંચી ગયા હતા. પોલીસે બંને મૃતદેહોનો કબ્જો લઈ પોસ્ટમોર્ટમ બાદ સ્કોર્પીયો કારના ચાલક વિરુદ્ધ ગુનો નોંધી આગળની કાર્યવાહી હાથ ધરી છે.